Angela Merkel vrea să prelungească restricțiile antiepidemice până pe 10 ianuarie.
Cancelarul Angela Merkel, alături de premierii landurilor, au convenit asupra prelungirii restricţiilor antiepidemice până pe 10 ianuarie. În Germania au fost instituite de la începutul lunii noiembrie noi reguli antiepidemice. Oamenii vor putea să îşi viziteze rudele de Crăciun şi Revelion.
Cancelarul Angela Merkel şi premierii landurilor germane au convenit, miercuri, asupra prelungirii restricţiilor antiepidemice până pe 10 ianuarie, informează publicaţia Der Spiegel."În principiu, se menţin măsurile aflate în vigoare în prezent", a declarat Angela Merkel miercuri seară, subliniind că aşteaptă diminuarea ratei de infectare cu virusul SARS-CoV-2.În Germania au fost instituite de la începutul lunii noiembrie noi reguli antiepidemice, care prevăd închiderea hotelurilor, restaurantelor, sălilor de sport, teatrelor şi cinematografelor.Măsurile permit întâlnirile doar între două familii. Grădiniţele, şcolile, magazinele şi locaşurile de cult din Germania rămân deschise.Angela Merkel declara în momentul instituirii noilor restricţii că oamenii vor putea să îşi viziteze rudele de Crăciun şi Revelion.